שאבוזי

קולינס אובינה צ'יבוז' (באנגלית: Collins Obinna Chibueze; נולד ב-9 במאי 1995) הידוע בשמו הפרטי שאבוזי (Shaboozey) הוא מוזיקאי, זמר-יוצר, במאי קולנוע ומפיק מוזיקלי אמריקאי. המוזיקה שלו משלבת סגנונות שונים כגון היפ הופ, קאנטרי, רוק ומערבית. הוא זכה לתשומת לב רבה בזכות השיר "Start a Riot" עם הרפאר Duckwrth, מהפסקול Spider-Man: Into the Spider-Verse (Soundtrack from & Inspired by the Motion Picture) משנת 2018. בשנת 2024, שיתף פעולה שאבוזי עם הזמרת-יוצרת ביונסה בשתי רצועות מתוך אלבום האולפן השמיני שלה, Cowboy Carter.

ביוגרפיה
שאבוזי נולד בצפון וירג'יניה להורים מניגריה וגדל בפיירפקס. שם הבמה שלו נגזר מהגייה שגויה של שם משפחתו קולינס, שפירושו "אלוהים הוא המלך" באיגבו. בילדותו, הוא קיבל השראה מצפייה בקליפים ב-106 & Park, כמו גם מהזמן שלו בפנימייה בניגריה לחטיבת הביניים. בשנת 2014 הקים שאבוזי את חברת ההפקות V Picture Films.

בשנת 2014 הוציא שאבוזי את הסינגל הראשון שלו, "Jeff Gordon". הוא הוחתם על ידי חברת התקליטים ריפבליק רקורדס ב-2017 לאחר שמשך את תשומת ליבם עם הסינגלים "Starfoxx" ו-"Robert Plant", והוציא את אלבום האולפן הראשון שלו, Lady Wrangler, בשנה שלאחר מכן. אלבום האולפן השני שלו, Cowboys Live Forever, Outlaws Never Die, יצא לאור באוקטובר 2022, על ידי חברת התקליטים אמפייר דיסטריביושן.

ב-22 במרץ 2024, יצא אלבום האולפן השמיני של ביונסה "Cowboy Carter". שאבוזי מתארח בשני שירים באלבום - ״SPAGHETTII״ ו ״SWEET HONEY BUCKIIN״. מדובר בהישג חסר תקדים יחסית לאמן חדש וכמעט אנונימי שמתארח בשני שירים באלבום בסדר גודל כזה.

ב-25 בדצמבר 2024, התארח בהופעת המחצית של ביונסה ה- ״Beyoncé Bowl" במשחק חצי גמר הסופר בול ביוסטון, טקסס.

ב-12 באפריל 2024, הוציא את הסינגל "A Bar Song (Tipsy)". מתוך אלבום האולפן השלישי שלו, Where I've Been, Isn't Where I'm Going, אשר יצא לאור ב-31 במאי 2024, אותו הוא יקדם עם סיבוב הופעות בארצות הברית, כמו ישמש כמופע חימום בהופעות של הזמרת ג'סי מורף. ב-15 בנובמבר שאבוזי הוציא את הסינגל "Good News". בפעם הראשונה בקריירה שלו, היה לאורח מוזיקלי בפרק של "סאטרדיי נייט לייב" ששודר ב-ב-7 בדצמבר 2024.

ב-11 בספטמבר 2025 שאבוזי יוציא שיר בשם "Let 'Em Know" שנוצר בשיתוף פעולה עם Prime Sports של אמזון וישמש כפתיח לתוכנית Thursday Night Football. בספטמבר 2025 הקים את חברת התקליטים שלו, American Dogwood, בשיתוף עם חברת EMPIRE.

 השפעות 
למרות שלמוזיקה הקודמת שלו הייתה יותר השפעת מוזיקת טראפ, לשירים המאוחרים שלו יש יותר צליל פולק-פופ עם גיטרה אקוסטית. בראיון ל-ColorsxStudios, סיפר שאבוזי שהוא הושפע מאומנים כמו הרולינג סטונז, גרייטפול דד, בוב דילן, לד זפלין, כמו גם מסרטי מרטין סקורסזה "נהג מונית". השפעות נוספות כוללות פלה קוטי, קליפס, רוג'ר ווטרס, בקסטריט בויז, פארל ויליאמס, מיסי אליוט, לדבלי וג'וני קאש.

 דיסקוגרפיה 
 אלבומי אולפן 
 2018: Lady Wrangler
 2022: Cowboys Live Forever, Outlaws Never Die
 2024: Where I've Been, Isn't Where I'm Going

 פרסים ומועמדויות 
שנהפרסקטגוריהעבורתוצאהמקור2024פרס הווידאו קליפים של MTVהאמן החדש הטוב ביותרשאבוזישיר הקיץ"A Bar Song (Tipsy)"פרס המוזיקה של MTV אירופהמופע הפוש הטוב ביותרשאבוזיפרס איגוד מוזיקת הקאנטריהאמן החדש של השנהסינגל השנה"A Bar Song (Tipsy)"פרס המוזיקה של בילבורדאמן חדש מובילשאבוזי אמן מכירות שירים מוביל שיר ההוט 100 המוביל"A Bar Song (Tipsy)" שיר סטרימינג מוביל השיר הנמכר ביותר שיר קאנטרי מוביל 2025פרס גראמישיר השנהשיר הקאנטרי הטוב ביותרביצוע סולו קאנטרי הטוב ביותרתגלית השנהשאבוזיביצוע הראפ המלודי הטוב ביותר"Spaghettii" (ביונסה בהשתתפות שאבוזי)פרסי האקדמיה למוזיקת קאנטריסינגל השנה"A Bar Song (Tipsy)"הזמר החדש של השנהשאבוזיפרס המוזיקה האמריקאיתהאמן החדש של השנהזמר קאנטרי אהובשיר השנה"A Bar Song (Tipsy)"השיר החברתי של השנהוידאו קליפ אהובשיר קאנטרי אהובאלבום קאנטרי אהובWhere I've Been, Isn't Where I'm Goingפרס ה-BETקליפ השנה"A Bar Song (Tipsy)"האמן החדש הטוב ביותרשאבוזיפרס בחירת הילדים של ניקלודיאוןזמר פורץ אהובפרס הווידאו קליפים של MTVהופעת הפוש של השנה"A Bar Song (Tipsy)"פרס איגוד מוזיקת הקאנטריהאמן החדש של השנהשאבוזי

 הופעות ברשימות 

 2025: פורבס 30Under30

 קישורים חיצוניים 



הערות שוליים

קטגוריה:אמני ריפבליק רקורדס
קטגוריה:זמרי קאנטרי אלטרנטיבי אמריקאים
קטגוריה:זוכי פרס המוזיקה של בילבורד
קטגוריה:אמריקאים שהופיעו ברשימת טיים 100 נקסט
קטגוריה:פורבס 30Under30
קטגוריה:אמריקאים שנולדו ב-1995